  Наталья Тетерина Удмурт Элькунысь Чеберлыко киужъёсъя йӧскалык центрлэн кивалтӥсез луоз Сарапулысь ужбергатӥсь, декоръя но флористикая «Юляша» студилэн кузёез Юлия Железняк. Со сярысь туннэ, 22-тӥ толсуре, Сарапулэ вуылыкуз Удмуртилэн тӧроез Александр Бречалов ивортӥз. «Малпасько, Юлия сыӵе адями, кудӥз ас киыныз бадӟым ӵектосэз быдэстӥз. Кызьы мон валасько, Сарапулын сое тодо. Мон малпасько, ӵапак таӵе адямиос Удмуртиез азинтыны кулэ Александр Бречалов, Удмуртилэн тӧроезПусъем, талэсь азьвылгес Удмуртилэн тӧроез Центрлэн азьвыл кивалтӥсезлэсь Нелли Собиналэн ужамзэ курлаз но элькунысь лулчеберетъя но туризмъя министрлы Владимир Соловьёвлы сое интыужысьтыз мӧзмытыны ӵектӥз. «Нелли Михайловна ужзэ быдэстыны уг быгаты, лэся. Тӥ сое мӧзмытэ та секытлыклэсь», — шуиз Бречалов толэзь талэсь азьло аппарат кенешонын. Со бере ужъюртлэн кивалтӥсезлэсь ужъёссэ Алексей Даутов быдэсъяз. Тегъёс: Лулчеберет Туризм Сарапул Удмуртия Удмуртиысьтуризм АлександрБречалов  